Iohannis și-a întâlnit rivalul. Preşedintele român a avut, joi, o întâlnire bilaterală cu premierul olandez Mark Rutte. Cei doi politicieni candidează pentru funcţia de secretar general al NATO.
Şeful statului a afirmat, joi, că între el şi Rutte există o competiţie "constructivă". Întrebat de presă ce îl diferenţiază de premierul olandez, Iohannis a răspuns: "Cred că ne deosebeşte geografia, istoria şi cu siguranţă sunt unele teme unde abordările noastre … ambele sunt foarte constructive, dar uşor diferite în ce priveşte viitorul NATO".
Iohannis a spus, înainte de a participa la Consiliul European, că are cu Mark Rutte o relaţie "normală".
Întrebat de jurnalişti referitor la competiţia pentru funcţia de lider NATO, premierul olandez a afirmat că Iohannis este "un om minunat".
"Este preşedinte al României de 10 ani şi am lucrat bine aproape mereu. Este un lider credibil pentru ţara lui", a completat Rutte.